ডেম এনিড ডায়ানা এলিজাবেথ রিগ, ডিবিই (; ২০ জুলাই ১৯৩৮ - ১০ সেপ্টেম্বর ২০২০) একজন ইংরেজ অভিনেত্রী ছিলেন। তিনি দি অ্যাভেঞ্জার্স (১৯৬৫-৬৮) টেলিভিশন ধারাবাহিকে এমা পিল এবং গেম অব থ্রোনস (২০১৩-১৭) টেলিভিশন ধারাবাহিকে ওলেনা টাইরেল চরিত্রে অভিনয় করে প্রসিদ্ধি লাভ করেন। তিনি লন্ডন ও নিউ ইয়র্কে মেডিয়া মঞ্চনাটকে নাম ভূমিকায় অভিনয় করেন। এই কাজের জন্য তিনি ১৯৯৪ সালে মঞ্চনাটকে শ্রেষ্ঠ কেন্দ্রীয় অভিনেত্রী বিভাগে টনি পুরস্কার অর্জন করেন। নাটকে অবদানের জন্য তিনি ১৯৮৮ সালে সিবিই উপাধিতে এবং ১৯৯৪ সালে ডেম উপাধিতে ভূষিত হন।  ১৯৫৭ সালে দ্য ককেসিয়ান চক সার্কেল দিয়ে রিগের পেশাদার মঞ্চ অভিনয় জীবন শুরু হয়। তিনি ১৯৫৯ সালে রয়্যাল শেকসপিয়ার কোম্পানিতে যোগদান করেন। ১৯৭১ সালে আবেলার্ড অ্যান্ড হেলোইস মঞ্চনাটক দিয়ে তার ব্রডওয়ে মঞ্চে অভিষেক হয়। তিনি আ মিডসামার নাইট্‌স ড্রিম (১৯৬৮) ছবিতে হেলেনা, অন হার ম্যাজেস্টিস সিক্রেট সার্ভিস (১৯৬৯) ছবিতে জেমস বন্ডের স্ত্রী কাউন্টেস টেরেসা দি ভিসেঞ্জো, দ্য গ্রেট মাপেট কেপার (১৯৮১) ছবিতে লেডি হলিডে এবং ইভল আন্ডার দ্য সান (১৯৮২) ছবিতে আর্লেনা মার্শাল চরিত্রে অভিনয় করেন। তার অন্যান্য টেলিভিশন নাটকগুলো হল ইউ, মি অ্যান্ড দ্য অ্যাপোক্যালিপ্স (২০১৫), ডিটেক্টোরিস্টস (২০১৫) ও ডক্টর হু (২০১৩)।  প্রারম্ভিক জীবন রিগ ১৯৩৮ সালের ২০শে জুলাই ওয়েস্ট রাইডিং অব ইয়র্কশায়ারের (বর্তমান দক্ষিণ ইয়র্কশায়ার) ডোনকেস্টারে জন্মগ্রহণ করেন। তার মাতা বেরিল হিল্ডা (বিবাহপূর্ব হেলিওয়েল; ১৯০৮-১৯৮১) এবং পিতা লুইস রিগ (১৯০৩-১৯৬৮) ইয়র্কশায়ারে জন্মগ্রহণকারী একজন রেলওয়ে প্রকৌশলী ছিলেন।ক্যাথলিন ২০১৫, পৃষ্ঠা ৪। দুই মাস বয়স থেকে আট বছর পর্যন্ত রিগ ভারতের রাজস্থানের বিকানারে বসবাস করতেন। তার পিতা সেখানে বিকানার রাজ্য রেলওয়ের রেলওয়ে নির্বাহী হিসেবে কাজ করতেন। এই সময়ে তিনি তার দ্বিতীয় ভাষা হিসেবে হিন্দি ভাষায় কথা বলতেন।  এরপর তাকে ইংল্যান্ডে পাঠিয়ে দেওয়া হয়। সেখানে তিনি পাডসির নিকটবর্তী মোরাভিয়ান বসতির ফুলনেক বালিকা বিদ্যালয়ে পড়াশোনা করেন।ক্যাথলিন ২০১৫, পৃষ্ঠা ১১। রিগ বোর্ডিং স্কুলটি অপছন্দ করতেন এবং নিজেকে জলবিহীন মাছের মত মনে করতেন, কিন্তু তিনি বিশ্বাস করতেন যে ইয়র্কশায়ার তার চরিত্র গঠনে ভারতের চেয়ে বেশি ভূমিকা রেখেছিল। তিনি ১৯৫৫-৫৭ সাল পর্যন্ত রয়্যাল একাডেমি অব ড্রামাটিক আর্টে অভিনয়ের প্রশিক্ষণ নেন, সেখানে তার সহপাঠি ছিলেন গ্লেন্ডা জ্যাকসন ও সিয়ান ফিলিপস।ক্যাথলিন ২০১৫, পৃষ্ঠা ১৯।  চলচ্চিত্র ও টিভি কর্মজীবন রিগ ১৯৬০-এর দশকে ব্রিটিশ টেলিভিশন ধারাবাহিক দি অ্যাভেঞ্জার্স (১৯৬১-৬৯)-এর ৫১টি পর্বে প্যাট্রিক ম্যাকনির বিপরীতে গোয়েন্দা এমা পিল চরিত্রে অভিনয় করেন। এই চরিত্রে দুটি পর্বের চিত্রধারণের পর এলিজাবেথ শেপার্ডকে বাদ দেওয়া হলে তাকে শেপার্ডের স্থলাভিষিক্ত করা হয়। রিগ এই অনুষ্ঠানটি না দেখেই খেয়ালের বশে এই চরিত্রের জন্য অডিশন দেন। ধারাবাহিকটি ব্যাপক সফলতা অর্জন করলেও গোপনীয়তার অভাবের জন্য তিনি তা অপছন্দ করতেন। এছাড়া যৌন আবেদনের প্রতীক হিসেবে তার অবস্থান নিয়ে তিনি স্বাচ্ছন্দ্য বোধ করতেন না। ২০১৯ সালে দ্য গার্ডিয়ান-কে দেওয়া এক সাক্ষাৎকারে তিনি বলেন, "রাতারাতি যৌন আবেদনের প্রতীক হয়ে ওঠা তাকে অবাক করেছিল"। প্রযোজনা সংস্থা অ্যাসোসিয়েটেড ব্রিটিশ কর্পোরেশন (এবিসি) তার সাথে যেমন আচরণ করত তা তার অপছন্দ ছিল।  মৃত্যু রিগ ২০২০ সালের ১০ই সেপ্টেম্বর ৮২ বছর বয়সে লন্ডনে তার নিজ বাড়িতে মৃত্যুবরণ করেন। তার কন্যা রেচেল স্টার্লিং জানান তিনি মার্চ মাস থেকে ক্যান্সার রোগের চিকিৎসাধীন ছিলেন এবং এই রোগের কারণেই তিনি মারা যান।  তথ্যসূত্র  উৎস    বহিঃসংযোগ         বিষয়শ্রেণী:১৯৩৮-এ জন্ম বিষয়শ্রেণী:২০২০-এ মৃত্যু বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ইংরেজ মঞ্চ অভিনেত্রী বিষয়শ্রেণী:ইংরেজ শেকসপিয়রীয় অভিনেত্রী বিষয়শ্রেণী:ইয়র্কশায়ারের অভিনেত্রী বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী বিষয়শ্রেণী:রয়্যাল শেকসপিয়র কোম্পানির সদস্য বিষয়শ্রেণী:ইংল্যান্ডে ক্যান্সারে মৃত্যু বিষয়শ্রেণী:ব্রিটিশ ডেমহুড প্রাপ্ত অভিনেত্রী বিষয়শ্রেণী:ডেম কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:টনি পুরস্কার বিজয়ী বিষয়শ্রেণী:সীমিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:শ্রেষ্ঠ টেলিভিশন অভিনেত্রী বিভাগে বাফটা পুরস্কার বিজয়ী বিষয়শ্রেণী:অডিওবই পাঠক বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ইংরেজ কণ্ঠাভিনেত্রী বিষয়শ্রেণী:ইংরেজ খ্রিস্টান বিষয়শ্রেণী:নারীবাদের নারী সমালোচক বিষয়শ্রেণী:সীমিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্� বিষয়শ্রেণী:সীমিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্�